### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 23. september 2020 har vedtaget Magistratens foranstående indstilling af 14. september 2020.

Offentlig fremlæggelse af ’Bedre by i [adresse] – Strategisk helhedsplan for byudvikling langs [adresse]’ med tilhørende miljørapport og kommuneplantillæg.

### Resumé

Forslaget til helhedsplanen omfatter et stort areal i [adresse], der strækker sig ca. 5 km langs [adresse] fra [adresse] i sydvest til [adresse] i nordøst og fra [adresse] i sydøst til [adresse] Syd Motorvejen i nordvest.

Baggrunden for helhedsplanen er udpegningen af [adresse] som vækstakse i Kommuneplan 2017 og de mange projektønsker især i området omkring [adresse].

Helhedsplanen skal sætte retningen for den fremtidige byudvikling i [adresse]. Med byudviklingsindsatser, klima- og infrastrukturprojekter skal bydelen opgraderes, så [adresse] bliver en bedre og mere sammenhængende bydel med et trygt og blomstrende byliv. Helhedsplanen fungerer både som strategisk plan for byudviklingen og som klimastrategi for regnvandshåndtering.

Forud har der været gennemført en inddragende proces med borgermøde og en lang række workshops med magistratsafdelinger, private interessenter, borgere, Viby Fællesråd, grundejerforeninger, Viby Kirke mm. Den inddragende proces er baggrunden for indholdet i helhedsplanens 5 strategier.

### Indstilling

Det indstilles:

At 1) forslag til ’Bedre by i [adresse] – strategisk helhedsplan for byudvikling langs [adresse]’ godkendes til offentlig fremlæggelse,

At 2) forslag til miljørapport for helhedsplanen godkendes til offentlig fremlæggelse,

At 3) bemærkninger fra den forudgående offentlige høring besvares som det fremgår af indstillingens afsnit 5.6.

At 4) forslag til Tillæg nr. 84 til Kommuneplan 2017 godkendes til offentlig fremlæggelse.

### Sagens forløb

09-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-09-2020 Magistraten
Fremsendes til [adresse] med bemærkning, at Magistraten i mødet den 14. september 2020 anbefaler, at byrådet tiltræder Magistratsafdelingen for Teknik og Miljøs indstilling af 26. august 2020.
 23-09-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 23. september 2020 har vedtaget Magistratens foranstående indstilling af 14. september 2020.